**Wellness u Budimpešti**

**6.12. - 7.12.**

 **6.12. (Subota)- Carpe Diem 1/2**

🎅 **Polazak** u ranojutarnjim satima – u 05:00 s južnog parkinga zagrebačkog Velesajma, te u 06:00 ispred shopping centra Lumini. Udobno se smještamo u naš topli autobus i prepuštamo vožnji kroz zimski pejzaž Hrvatske i Mađarske prema čarobnoj Budimpešti – gradu koji u ovo doba godine blista u tisućama lampica i miriši na cimet, vaniliju i kuhano vino.

✨ Po dolasku u mađarsku prijestolnicu, iskrcavamo se u **srcu Pešte** i krećemo u razgledavanje uz našeg vodiča, koji će nas provesti kroz zimske priče i legende ovog veličanstvenog grada. Naš prvi adventski korak vodi nas na **Trg Heroja** – veličanstveni spomenik mađarske povijesti, okružen svečano okićenim drvoredima i ledenim dahom prošlosti.

🎄 Nastavljamo šetnju kroz obližnji **božićni park kod dvorca Vajdahunyad**, gdje snježna bajka doslovno oživljava, a zatim slijedi panoramska vožnja avenijama okićenima lampicama koje bliješte poput zvjezdica. Priča nas vodi do **Lančanog mosta**, a zatim i do veličanstvene **Bazilike sv. Stjepana**, pred kojom nas dočekuju prvi mirisi adventa – langoši, miris cimeta i neizostavno kuhano vino.

Odlazak na check in u naš smještaj Aquaworld resort. Popodne je slobodno za kupanje u zatvorenim grijanim bazenima, te uživanje u ostalim wellness i spa uslugama hotela.

**Noćenje.**

**7.12. (Nedjelja)- Carpe Diem 2/2**

🌟Doručak. Odražujemo zadnju rundu kupanja nakon čega se ponovno ukrcavamo u naš autobus i krećemo prema **budimskoj strani** grada. Danas nas očekuje prava adventska razglednica – **Ribarska utvrda**, čudesna bajkovita građevina koja u zimskom ruhu izgleda kao scena iz božićnog filma. S nje se pruža jedan od najljepših pogleda u Europi – na prekrasni Dunav, veličanstveni Parlament i svo božićno blještavilo Pešte u daljini.

🍰 Slijedi kratak odmor uz lokalne blagdanske delicije – **kürtőskalács (božićni-kolač)** i **mađarsku krempitu**.

🛳 Vraćamo se u naš autobus te prelazimo natrag na peštansku stranu gdje imamo slobodno vrijeme za završnu rundu kupovine božićnih poklona ili posjet adventskom sajmu. Za kraj pravi klasik– nezaboravna **vožnja brodom po Dunavu**: uz laganu glazbu i pogled na svečano okićeni grad, imat ćemo priliku još jednom vidjeti sve najveće atrakcije i uloviti savršene fotografije za uspomenu (ili društvene mreže).

🎄 Nakon vožnje vraćamo se u autobus te krećemo prema Hrvatskoj.
 Puni dojmova, fotografija i novih uspomena, u Zagreb stižemo u večernjim satima.

**Uključeno u cijenu:**

* Prijevoz turističkim autobusom prema programu putovanja
* 1x noćenje u sobama po izboru u hotelu Aquaworld Resort u Budimpešti
* 1x buffet doručak u sklopu hotela
* Boravišna pristojba za grad Budimpeštu
* Razgled uz stručno vodstvo prema programu putovanja
* Osiguranje jamčevine
* Organizaciju putovanja

**Izleti i fakultativne nadoplate:**

* Vožnja brodom na Dunavu: 18 eura

**Obvezne nadoplate:**

* Za ovo putovanje nema obveznih nadoplata

**Granične i vizne formalnosti:**

* Za ovo putovanje je dovoljna osobna iskaznica.

**Važne informacije:**

* Završno pismo šaljemo najkasnije 72 sata prije polaska.
* Doplata za vožnju brodom vrši se na licu mjesta u autobusu.
* Nakon ispunjavanja prijavnice na e-mail šaljemo potvrdu o primitku prijave te dodatne upute za plaćanje.
* Za ovo putovanje vrijede Opći uvjeti poslovanja turističke agencije Carpe Diem putovanja.
* Online kartično plaćanje na rate (maksimalno 24 rate) moguće je uz prethodnu najavu.